Babelscape/SREDFM huggingface dataset:
Κομ

Το Κομ (  [ɢom]) είναι η έβδομη μεγαλύτερη μητρόπολη και επίσης η έβδομη μεγαλύτερη πόλη στο Ιράν. Είναι η πρωτεύουσα της επαρχίας Κομ. Βρίσκεται 140 χιλιόμετρα νότια της Τεχεράνης. Σύμφωνα με την απογραφή του 2016, το Κομ είχε 1.201.158 κατοίκους. Βρίσκεται στις όχθες του ποταμού Κομ. 

Το Κομ είναι ιερή πόλη του σιιτικού Ισλάμ, καθώς εκεί βρίσκεται το ιερό της Φατίμα μπιν Μούσα, αδερφής του ιμάμη Αλί ιμπν Μούσα Ριντά (περσικά: Ιμάμ Ρεζά, 766-818 μ.Χ.). Είναι το μεγαλύτερο κέντρο σιιτικών μελετών στον κόσμο. Είναι σημαντικός τόπος προσκυνήματος για τους Σιίτες και την επισκέπτονται περίπου είκοσι εκατομμύρια πιστοί το χρόνο, κυρίως Ιρανοί αλλά και πολλοί Σιίτες απ'όλο το κόσμο. Το Κομ είναι γνωστό για το τόφι σοχάν (περσικά: ). Θεωρείται σήμα κατατεθέν της πόλης και υπάρχουν 2.000 με 2.500 μαγαζιά που πωλούν Σοχάν.

Το Κομ έχει εξελιχθεί σε ζωντανό βιομηχανικό κέντρο λόγω της εγγύτητάς του με την Τεχεράνη. Είναι περιφερειακό κέντρο διανομής πετρελαίου και πετρελαιοειδών. Επίσης την πόλη διασχίζει ένας αγωγός φυσικού αερίου που ξεκινά από το Μπαντάρ-ε Ανζάλι και διασχίζει την Τεχεράνη. Άλλος ένας αγωγός που μεταφέρει αργό πετρέλαιο από το Κομ καταλήγει στο διυλιστήριο Αμπαντάν στον περσικό Κόλπο. Η οικονομία του Κομ βελτιώθηκε περαιτέρω όταν το 1956 ανακαλύφθηκε πετρέλαιο στο Σαρατζέχ κοντά στο Κομ. Έτσι ανάμεσα στο Κομ και τη Τεχεράνη χτίστηκε μεγάλο διυλιστήριο.
Systema Naturae

Το Systema Naturae (τίτλος στη λατινική γλώσσα, που σημαίνει «Σύστημα της Φύσεως») είναι ένα από τα σημαντικότερα έργα του μεγάλου Σουηδού βοτανολόγου, ζωολόγου και ιατρού Κάρολου Λινναίου (1707-1778). Με αυτό εισάχθηκε και επεκράτησε στη βιολογία η διωνυμική ονοματολογία για τις ονομασίες όλων των ζωντανών οργανισμών. Η πρώτη έκδοση του βιβλίου έγινε το 1735. Ωστόσο η δέκατη έκδοση (1758) ήταν η σημαντικότερη και ο πλήρης τίτλος της ήταν "Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis" δηλαδή «Σύστημα της Φύσεως ανά τα τρία βασίλειά της, σύμφωνα με τις κλάσεις, τις τάξεις, τα γένη και τα είδη, με περιγραφές, διαφορές, συνώνυμα, τόπους». Αυτή η έκδοση θεωρείται η αφετηρία της ονοματολογίας των ζώων.

Το 1766-1768 ο Λινναίος δημοσίευσε την κατά πολύ επαυξημένη 12η έκδοση του βιβλίου, την τελευταία που συνέγραψε ο ίδιος. Μία ακόμα επιπλέον επαυξημένη έκδοση έγινε από τον Γιόχαν Φρήντριχ Γκμέλιν από το 1788 έως το 1793. Από τις αρχές του 20ού αιώνα τουλάχιστον οι ζωολόγοι αναγνωρίζουν αυτή ως την τελευταία (13η) έκδοση του έργου, γεγονός που επισημοποιήθηκε από τη «Διεθνή Επιτροπή επί της Ζωολογικής Ονοματολογίας» (ICZN) στις 26 Οκτωβρίου 1954.

Ο Λινναίος δημοσίευσε την πρώτη έκδοση του "Systema Naturae" όχι στην πατρίδα του Σουηδία, αλλά κατά την παραμονή του στην Ολλανδία.
Ιτάγκα

Ιτάγκα (αγγλικά / σουαχίλι: "Itaga"), είναι λόφος στην Περιφέρεια Ταμπόρα. Βρίσκεται βορείως της πόλης Ταμπόρα.
Mercedes-Benz R172

Το Mercedes-Benz R172, γνωστό και ως Mercedes-Benz SLK-Class R172, ήταν ένα κάμπριο αυτοκίνητο με μεταλλική αναδιπλούμενη οροφή, που κατασκευαζόταν από τη γερμανική αυτοκινητοβιομηχανία Mercedes-Benz από τον Μάρτιο του 2011, όταν και παρουσιάστηκε στο Σαλόνι Αυτοκινήτου της Γενεύης. Αντικατέστησε το Mercedes-Benz R171 και μάλιστα μπήκε στην παραγωγή τον ίδιο μήνα που έληξε η παραγωγή του προκατόχου του. Τα πρώτα αντίτυπα της SLK τρίτης γενιάς έφτασαν στις αντιπροσωπείες της Δυτικής Ευρώπης στις 26 Μαρτίου 2011, ενώ ειδικότερα στην Ελλάδα έφτασε τον Απρίλιο και μέσα στους επόμενους λίγους μήνες ακολούθησαν και όλες οι άλλες αγορές διεθνώς. Τελικώς, αποσύρθηκε από την παραγωγή τον Ιούνιο του 2020, χωρίς διάδοχο.
Κρίστιαν Λίντεμανς

Ο Κρίστιαν Λίντεμανς (, γνωστός και ως "Freddi Desmet", Ρότερνταμ, 24 Οκτωβρίου 1912 – Σεβενίνγκεν, Χάγη, 18 Ιουλίου 1946) ήταν Ολλανδός αντιστασιακός κατά τη διάρκεια του Δευτέρου Παγκοσμίου Πολέμου και κατάσκοπος (διπλός πράκτορας) ο οποίος ενέχεται για προδοσία στους Γερμανούς του συμμαχικού σχεδίου της επιχείρησης «Κομήτης», το οποίο εφαρμόστηκε κατά τη Μάχη του Άρνεμ. Ο ρόλος του αποκαλύφτηκε, ο ίδιος συνελήφθη και καταδικάστηκε αλλά, πριν εκτελεστεί, προέβη σε αυτοκτονία. Παραμένει αμφιλεγόμενο πρόσωπο, καθώς λόγω της δράσης του κατά των Γερμανών κατακτητών της χώρας του, ήταν ιδιαίτερα δημοφιλής μεταξύ των συμπατριωτών του και είχε περιβληθεί με την αχλή του θρύλου. Λόγω δε του εντυπωσιακού παρουσιαστικού του (ύψος 2 μ., βάρος 130 κιλά) τον αποκαλούσαν με το προσωνύμιο «Κινγκ Κονγκ», το οποίο παραπέμπει στο γνωστό, τερατώδη πρωταγωνιστή του ομώνυμου κινηματογραφικού έργου (1933).
Έλενα του Νάσσαου

Η Έλενα του Νάσσαου ("Helene, Prinzessin von Nassau-Weilburg", 18 Αυγούστου 1831 - 28 Οκτωβρίου 1888) ήταν κόρη του Γουλιέλμου, Δούκα του Νάσσαου.
Ραφαέλ Γκουαλάτσι

Ο Ραφαέλ Γκουαλάτσι (Ουρμπίνο, 11 Νοεμβρίου 1981) είναι Ιταλός τραγουδιστής, τραγουδοποιός και πιανίστας. Στις 19 Φεβρουαρίου 2011 κέρδισε το φεστιβάλ Σανρέμο του 2011 και έτσι επελέγη να εκπροσωπήσει Ιταλία στο διαγωνισμό τραγουδιού Eurovision 2011 με το τραγούδι madness of love όπου τερμάτισε 2ος με 189 πόντους.
Ρομπέρτο Φαρινάτσι

Ο Ρομπέρτο Φαρινάτσι (, γνωστός σαν «ρας (πρίγκιπας) της Κρεμόνα», Ισέρνια, Αμπρούτσο, 16 Οκτωβρίου 1892 – Βιμερκάτε, 28 Απριλίου 1945) ήταν Ιταλός δικηγόρος, πολιτικός, ιδρυτικό μέλος του φασιστικού κινήματος και από τους άμεσους συνεργάτες του δικτάτορα Μπενίτο Μουσολίνι. Μετά την κατάρρευση του φασιστικού καθεστώτος της Ιταλίας φυγαδεύτηκε από τους Γερμανούς και ανέλαβε υπουργική θέση στη Δημοκρατία του Σαλό, αλλά τελικά συνελήφθη από τους Ιταλούς παρτιζάνους, δικάστηκε και εκτελέστηκε σε ηλικία 52 ετών.
Χίλντα του Νάσσαου

Η Χίλντα του Νάσσαου ("Hilda von Nassau", 5 Νοεμβρίου 1864 - 8 Φεβρουαρίου 1952) ήταν κόρη του Αδόλφου, Μέγα Δούκα του Λουξεμβούργου και σύζυγος του Φρειδερίκου Β΄, Μέγα Δούκα της Βάδης.
Ίθροταμπανταλαγκ Βεστμανάεϊγια

Η Ίθροταμπανταλαγκ Βεστμανάεϊγια (ισλανδικά:"Íþróttabandalag Vestmannaeyja"), γνωστή ως ΙΜΒ ("ÍBV") είναι ισλανδικός σύλλογος από το Βέστμανεγιαρ στα νότια παράλια της Ισλανδίας, που ιδρύθηκε το 1903 με την επωνυμία «Κνάτσπινουφελαγκ Βεστμανάεϊγια» από τον Δρ. Μπιέργκουλφουρ Όλαφσον, καθιστώντας τη δεύτερη παλαιότερη ομάδα στην Ισλανδία. Διαθέτει ομάδες γυναικών και ανδρών που αγωνίζονται σε διάφορα αθλήματα, αλλά είναι περισσότερο γνωστή για τα τμήματα ποδοσφαίρου και χειροσφαίρισης.
Κλαούντια Μόρι

Η Κλαούντια Μόρι ("Claudia Mori"), το πραγματικό όνομα της οποίας είναι Κλαούντια Μορόνι ("Claudia Moroni") είναι Ιταλίδα ηθοποιός, τραγουδίστρια και τηλεοπτική παραγωγός. Γεννήθηκε στη Ρώμη στις 12 Φεβρουαρίου 1944 και είναι η επί δεκαετίες σύζυγος του γνωστού τραγουδιστή Αντριάνο Τσελεντάνο.
Τσου Φανγκγιού

O Τσου Φανγκγιού ("Zhu Fangyu", κινεζικά:朱芳雨, πινγίν:"Zhū Fāngyǔ") είναι Κινέζος πρώην επαγγελματίας καλαθοσφαιριστής, ο οποίος πέρασε όλη τη σταδιοδρομία του με τους Γκουανγκντόνγκ Σάουθερν Τάιγκερς στο Πρωτάθλημα Κίνας (CBA). Ονομάστηκε «Βροχή Τριπόντων», λόγω της ικανότητάς του να σημειώνει τρίποντα σε κρίσιμες στιγμές κατά τη διάρκεια των αγώνων. Αγωνιζόταν ως σμολ φόργουορντ.
Αθανάσιος Τσουκαντάς

Ο Αθανάσιος Τσουκαντάς του Γεωργίου (1937-) είναι Έλληνας γιατρός και πολιτικός, ο οποίος υπηρέτησε ως βουλευτής και υφυπουργός.
Λόντι

Το Λόντι (ιταλικά: "Lodi") είναι πόλη και δήμος στη Λομβαρδία στην Ιταλία. Ο πληθυσμός του το 2019 ήταν 45.872 κάτοικοι. Είναι έδρα της ομώνυμης επαρχίας.
Κονφολάν

Το Κονφολάν (γαλλικά: Confolens ) είναι κοινότητα στα νοτιοδυτικά της Γαλλίας, στο νομό Σαράντ στη διοικητική περιοχή της Νέας Ακουιτανίας. Είναι η μεγαλύτερη πόλη στο Λιμουζέν Σαράντ και μία από τις δύο υπονομαρχίες του νομού Σαράντ. Ο πληθυσμός ανέρχεται σε 2.670 κατοίκους (2017).

Η κοινότητα Κονφολάν είναι το διοικητικό κέντρο μιας ιδιαίτερα αγροτικής περιοχής, η οποία έχει αναπτυχθεί τουριστικά τα τελευταία χρόνια. Την 1η Ιανουαρίου 2016, η πρώην κοινότητα Σαιν-Ζερμαίν-ντε-Κονφολάν συγχωνεύθηκε με την κοινότητα Κονφολάν.

Οι κάτοικοι ονομάζονται Κονφολανταί (ζ).
Έρρικα Μπρόγιερ

Η Έρρικα Μπρόγιερ (Αθήνα, 18 Νοεμβρίου 1942 - Αθήνα, 5 Ιανουαρίου 2020) ήταν Ελληνίδα τραγουδίστρια, χορεύτρια και ηθοποιός, με σημαντική καριέρα από το 1961 μέχρι τo 1990. Στην αρχή της καριέρας της τραγουδούσε και χόρευε μαζί με την αδελφή της Μαργαρίτα Μπρόγιερ και ήταν γνωστές ως οι «αδελφές Μπρόγιερ».

Γονείς της ήταν ο Τέλης Ανθίδης (Αριστοτέλης Μαστραπάς) ηθοποιός, και μητέρα της η Αυστριακή Φρειδερίκη Μπρόγιερ. Αυτή και η αδελφή της γεννήθηκαν στο Στάιερ της Αυστρίας 

Ήταν σύζυγος του Κώστα Βουτσά για έξι χρόνια μετά από δύο χρόνια σχέσης. Μαζί απέκτησαν μια κόρη, την Σάντρα Βουτσά, η οποία είναι η πρωτότοκη του Κώστα Βουτσά. Έπαιξε σε διάφορες ταινίες, συμπεριλαμβανομένων των "Όταν λείπει η γάτα!" (1962), Η Παριζιάνα (1969), Αγάπησα μια πολυθρόνα" (1971) και "Οι Απέναντι" (1981).
Καρέας

Ο Καρέας είναι περιοχή του Δήμου Βύρωνα στην Αττική, η οποία βρίσκεται στις δυτικές απολήξεις του Υμηττού, σε υψόμετρο περίπου 250 μέτρων. 

Η περιοχή είναι νοτιοανατολική συνοικία του Βύρωνα, ενώ συνορεύει και με την περιοχή της Ηλιούπολης στα δυτικά, στα νοτιοδυτικά και στα νότια. Η απόσταση του Καρέα από το κέντρο της πόλης των Αθηνών, μέσω του τοπικού οδικού δικτύου, είναι περίπου 6 χιλιόμετρα.
Ερνέστο Γκαρσία

Ο Ερνέστο Γκαρσία (26 Φεβρουαρίου 1884 – 28 Ιανουαρίου 1955) ήταν πολιτικός του Μεξικού που συμμετείχε ως στρατιώτης στη Μεξικανική Επανάσταση και τη Μάχη του Zacatecas, που υπηρετούσε κάτω από το βαθμό του συνταγματάρχη .
Ζονζάκ

Το Ζονζάκ (γαλλικά: "Jonzac") είναι κοινότητα στη νοτιοδυτική Γαλλία, στο νότιο τμήμα του νομού Σαράντ-Μαριτίμ στη διοικητική περιοχή Νέα Ακουιτανία. Είναι μία από τις 4 υπονομαρχίες του νομού.

Έχει πληθυσμό 3.432 κατοίκους (απογραφή του 2017) και είναι το κέντρο της ευρύτερης περιοχής με 6.393 κατοίκους (απογραφή του 2010).

Το Ζονζάκ είναι κέντρο υδατοθεραπείας και δυναμικό τουριστικό κέντρο. Έχει απευθείας σιδηροδρομική σύνδεση με το σταθμό Μπορντώ-Σαιν-Ζαν.

Οι κάτοικοι ονομάζονται Ζονζασαί (ζ).
Ηλίας Μαμαλάκης

Ο Ηλίας Μαμαλάκης (Αθήνα, 20 Νοεμβρίου 1949 ) είναι Έλληνας οικονομολόγος, μάγειρας και παρουσιαστής.
Citroën C5 Aircross

Το Citroën C5 Aircross είναι ένα μεσαίο crossover SUV αυτοκίνητο, που παράγεται από τη γαλλική αυτοκινητοβιομηχανία Citroën, από τον Σεπτέμβριο του 2017 στην Κίνα και από τον Φεβρουάριο του 2019 και στη Γαλλία. Αντικατέστησε το λίγο μικρότερων διαστάσεων Citroën C4 Aircross του 2012 - 2017. Το C5 Aircross κυκλοφόρησε αρχικά μόνο στην Κίνα, από τον Οκτώβριο του 2017, ενώ η εκδοχή του C5 Αircross για την Ευρώπη μπήκε στη μαζική παραγωγή τον Φεβρουάριο του 2019 και παρουσιάστηκε στην ήπειρο σχεδόν ταυτόχρονα.
Γενέθλια

μικρογραφία|250x250εσ|Γενέθλια τούρτα
Τα γενέθλια είναι η επέτειος της γέννησης ενός ατόμου. Μεταφορικά ο όρος χρησιμοποιείται και για την επέτειο από την ίδρυση ενός θεσμού ή ιδρύματος. Τα γενέθλια των ανθρώπων γιορτάζονται σε πολλούς πολιτισμούς, συχνά με δώρα, κάρτες γενεθλίων, πάρτι γενεθλίων ή ιεροτελεστίες. 

Πολλές θρησκείες γιορτάζουν τα γενέθλια των ιδρυτών τους (ή θρησκευτικών προσώπων) με ειδικές αργίες (π. χ. Χριστούγεννα, Μολίντ, Γενέθλια του Βούδα και Κρίσνα Τζανμαστάμι).

Υπάρχει μια διάκριση μεταξύ των γενεθλίων και της ημερομηνίας γέννησης: Τα γενέθλια είναι μια ημέρα που εμφανίζεται κάθε χρόνο, εξαιρουμένης της 29ης Φεβρουαρίου, ενώ η ημερομηνία γέννησης είναι η ακριβής ημερομηνία γέννησης ενός ανθρώπου (π.χ. 15 Ιανουαρίου 2001).
Λεόν-Ζαν-Ζοζέφ Ντυμπουά

Ο Λεόν-Ζαν-Ζοζέφ Ντυμπουά (γαλλικά: "Léon-Jean-Joseph Dubois") ήταν Γάλλος αρχαιολόγος, λιθογράφος και επιμελητής στο μουσείο του Λούβρου. Γεννήθηκε το 1780 και πέθανε το 1846.
Μπεν Ντόλιτς

Ο Μπέντζαμιν Ντόλιτς (γεννημένος ως Benjamin Dolić στις 4 Μαΐου 1997), γνωστός ως Μπεν Ντόλιτς, είναι Σλοβένος τραγουδιστής. Έγινε γνωστός μετά τη συμμετοχή του στην όγδοη σεζόν του "The Voice of Germany". Ο Ντόλιτς θα εκπροσωπήσει τη Γερμανία στο Διαγωνισμό τραγουδιού της Eurovision 2020 στο Ρότερνταμ της Ολλανδίας με το τραγούδι "Violent Thing".
Δημοτικό Ραδιόφωνο Ξάνθης

Το Δημοτικό Ραδιόφωνο Ξάνθης «Όμορφη Πόλη» εκπέμπει στην ευρύτερη περιοχή του Νομού Ξάνθης στα 89.9 MHz των FM από τα κέντρα εκπομπής "Παναγία" και "Σταυρούπολη". Ξεκίνησε την εκπομπή του το Μάρτιο του 1994, κατά τη χρονική περίοδο της δημαρχίας του Φιλίππου Αμοιρίδη.

Αποτελεί Νομικό Πρόσωπο του Δήμου Ξάνθης με την επωνυμία «"Δημοτική Επιχείρηση Πληροφόρησης-Θεάματος-Επικοινωνίας"» και το διακριτικό τίτλο «Όμορφη Πόλη» και χρηματοδοτείται κυρίως από αυτόν και από διαφημιστικά έσοδα στο ραδιόφωνο και το διαδίκτυο. Συστάθηκε με χρονικό ορίζοντα 20 έτη και έλαβε παράταση λειτουργίας το 2014 για ένα χρόνο και το 2015 μέχρι τις 31 Μαρτίου 2035. Συστεγάζεται στον πέμπτο όροφο του κτηρίου του "Κέντρου Πολιτισμού Δήμου Ξάνθης" ("Στέγη Πολιτισμού Δήμου Ξάνθης «Κωνσταντίνος Μπένης»") μαζί με το Δημοτικό Ωδείο, τη Δημοτική Βιβλιοθήκη και το Δημοτικό Αμφιθέατρο.

Από τον Ιούλιο του 2017 αποτελεί μέλος της «"Ένωσης Δημοτικών Ραδιοτηλεοπτικών Μέσων Μαζικής Ενημέρωσης Ελλάδας"» μαζί με 16 ακόμη δημοτικούς σταθμούς. Στις 18 Ιανουαρίου του 2018 τα μέλη της ένωσης έλαβαν τιμητική διάκριση από το Ίδρυμα Μπότση για τη συμπλήρωση 30 Χρόνων Δημοτικής Ραδιοφωνίας. Επίσης αποτελεί μέλος του Μητρώου Επιχειρήσεων Ηλεκτρονικών Μέσων Ενημέρωσης.

Από τους πρώτους ραδιοφωνικούς παραγωγούς ήταν και ο καταξιωμένος πλέον παραγωγός, συγγραφέας και δημοσιογράφος Στέφανος Τσιτσόπουλος, ο οποίος έχει υπηρετήσει στους μεγαλύτερους ραδιοφωνικούς σταθμούς της Αθήνας και της Θεσσαλονίκης.
Κηδεία στο Βερολίνο

Η Κηδεία στο Βερολίνο (αγγλικά: "Funeral in Berlin") γνωστή και ως Αποστολή στο Βερολίνο είναι βρετανική ταινία κατασκοπείας του 1966 σε σκηνοθεσία Γκάι Χάμιλτον βασισμένη στο ομώνυμο μυθιστόρημα του Λεν Ντέιτον. Είναι η δεύτερη από τις τρεις ταινίες με πρωταγωνιστή τον Μάικλ Κέιν στο ρόλο του Χάρι Πάλμερ που ακολούθησε την πρώτη "Απόρρητος Φάκελος Ίπκρες" (The File Ipcress, 1965) και συνεχίστηκε με την τρίτη "Η μπαλάντα ενός κατασκόπου" (Billion Dollar Brain, 1967).
Hard Rock Hallelujah

Το Hard Rock Hallelujah πρόκειται για το τραγούδι που ερμηνεύτηκε από το φινλανδικό συγκρότημα Lordi στον διαγωνισμό Eurovision στην Αθήνα το 2006. Το τραγούδι κατέκτησε την πρώτη θέση στον διαγωνισμό και μάλιστα ήταν το πρώτο τραγούδι της Hard Rock που κέρδισε τον διαγωνισμό, καθώς η Eurovision συνδέεται συνήθως με ποπ μουσική και Shclager. Αυτή ήταν η πρώτη νίκη της Φινλανδίας στην Eurovision καθώς η χώρα περίμενε σαράντα πέντε χρόνια. Να σημειωθεί ότι πέτυχε την ίδια βαθμολογία στον ημιτελικό και τον τελικό.
Κατηγορία:Τραγούδια του 2006
Κατηγορία:Μουσική στη Φινλανδία
Κατηγορία:Ροκ μουσική
Μαίρη Τσίγκου

Η Μαίρη Τσίγκου (αγγλ. "Mary Tsingou") είναι Αμερικανίδα φυσικός και μαθηματικός ελληνικής καταγωγής. Είναι περισσότερο γνωστή ως μία από τους πρώτους προγραμματιστές του υπολογιστή MANIAC I στο Εθνικό Εργαστήριο του Λος Άλαμος και για τη συνεργασία της με τον Ενρίκο Φέρμι, τον Τζον Πάστα και τον Στάνισλαβ Ουλάμ στη δημιουργία της θεωρίας του χάους και του επιστημονικού υπολογισμού.
Σαντρίν Μποναίρ

Η Σαντρίν Μποναίρ ("Sandrine Bonnaire", γενν. 31 Μαΐου 1967) είναι Γαλλίδα ηθοποιός, σκηνοθέτιδα του κινηματογράφου και σεναριογράφος, η οποία έχει εμφανισθεί σε περισσότερες από 40 ταινίες. Κέρδισε το Βραβείο Σεζάρ της «περισσότερο υποσχόμενης ηθοποιού» για την ερμηνεία της στην ταινία "Στους έρωτές μας" (1983), το Βραβείο Σεζάρ Καλύτερης Ηθοποιού για την ταινία "Δίχως στέγη, δίχως νόμο" (1985), καθώς και το «Κύπελλο Βόλπι» του Φεστιβάλ της Βενετίας για το έργο "Η τελετή" (1995). Γνωστές ταινίες της είναι επίσης, μεταξύ άλλων, και οι "Κάτω από τον ήλιο του Σατανά" (1987), "Monsieur Hire" (1989) και "Ανατολή-Δύση" (1999).
Η περιπέτεια του Ποσειδώνα

Η περιπέτεια του Ποσειδώνα (αγγλικά: The Poseidon adventure) είναι μια δραματική ταινία καταστροφής Αμερικανικής παραγωγής του 1972 σε σκηνοθεσία Ρόναλντ Νιμ βασισμένη στη ομώνυμο μυθιστόρημα του Πωλ Γκαλίκο. Πρωταγωνιστούν οι Τζιν Χάκμαν, Έρνεστ Μποργκνάιν, Σέλλεϊ Γουίντερς και Ρεντ Μπάτονς.
Η ταινία μέχρι το τέλος του 1974, θεωρήθηκε ως μια ευρέως επιτυχημένη παραγωγή, η οποία κέρδισε δύο Βραβεία Όσκαρ, Βραβείο Χρυσής Σφαίρας και βραβείο BAFTA.
Σφαγή

Ο πίνακας "Η [[Σφαγή της Χίου]]" του [[Ευγένιος Ντελακρουά|Ευγένιου Ντελακρουά]] (1824).
Η σφαγή είναι δολοφονική πράξη, η οποία συνήθως οδηγεί στον θάνατο πολλών ατόμων. Θεωρείται ηθικά απαράδεκτη, ειδικά όταν διαπράττεται από μια ομάδα πολιτικών φορέων κατά ανυπεράσπιστων θυμάτων. 

Δεν υπάρχει αντικειμενικός ορισμός για το τι αποτελεί μια σφαγή. Διάφοροι διεθνείς οργανισμοί έχουν προτείνει ένα επίσημο ορισμό του όρου εγκλήματα κατά της ανθρωπότητας, κατά τον οποίο θα συμπεριλαμβάνονται περιπτώσεις δίωξης ή κατάχρησης που δεν οδηγούν σε θάνατο. Αντίθετα, μια «σφαγή» δεν είναι απαραίτητα "έγκλημα κατά της ανθρωπότητας". Άλλοι όροι με επικαλυπτόμενη έννοια είναι: εγκλήματα πολέμου, πογκρόμ, μαζική δολοφονία και εξωδικαστική δολοφονία.
Ο Σύνδεσμος της Σικελίας

Ο Σύνδεσμος της Σικελίας (αγγλικά:The Sicillian Connection), επίσης γνωστή και ως "Ο Άνθρωπος από την Σικελία" είναι αστυνομικό θρίλερ Ιταλικής και Γαλλικής συμπαραγωγής του 1972 σε σκηνοθεσία Φερντινάντο Μπάλντι. Πρωταγωνιστούν ο Μπεν Γκαζάρα και ο Φάουστο Τότσι.
AirPods

thumb|Τα AirPods
Τα AirPods είναι ασύρματα ακουστικά Bluetooth δημιουργημένα από την Apple. Κυκλοφόρησαν για πρώτη φορά στις 13 Δεκεμβρίου 2016.

Εκτός από την αναπαραγωγή ήχου, τα AirPods διαθέτουν ενσωματωμένο μικρόφωνο που απομακρύνει τον θόρυβο από το περιβάλλον, το οποίο επιτρέπει τη λήψη τηλεφωνικών κλήσεων και την ομιλία με τον ψηφιακό βοηθό της Apple, Siri. Επιπλέον, ενσωματωμένα επιταχυνσιόμετρα και οπτικοί αισθητήρες μπορούν να ανιχνεύσουν πατήματα (π.χ. διπλό πάτημα για παύση ήχου) και την τοποθέτηση στο αυτί, γεγονός που επιτρέπει την αυτόματη παύση όταν αφαιρούνται από τα αυτιά.

Στις 20 Μαρτίου 2019, η Apple κυκλοφόρησε τη δεύτερη γενιά AirPods, η οποία διαθέτει το τσιπ H1, μεγαλύτερο χρόνο ομιλίας και hands-free υποστήριξη «Hey Siri». Μια κατ' επιλογήν θήκη ασύρματης φόρτισης προστέθηκε στις προσφορές.

Τον Οκτώβριο του 2019, η εταιρεία κυκλοφόρησε τα AirPods Pro. 

Το 2020, η Apple παρουσίασε τα AirPods Max όπου πρόκειται για ασύρματα ακουστικά κεφαλής.
Ζακλίν Μπισέ

Η Ζακλίν Μπισέ (Αγγλικά: Jacqueline Bisset) (γεννηθείσα στις 13 Σεπτεμβρίου 1944) είναι μια αγγλιδα ηθοποιός. Έχει εμφανιστεί σε πολλές αξιοσημείωτες ταινίες, όπως στην ταινία Δύο για το δρόμο του 1967 με συμπρωταγωνίστρια την Όντρεϊ Χέπμπορν και στο Μπούλιτ του 1968 με πρωταγωνιστή τον Στηβ ΜακΚουήν.
Περιφέρεια Σόνγκουε

Η Περιφέρεια Σόνγκουε (αγγλικά:"Songwe Region", σουαχίλι:"Mkoa wa Songwe") στην Τανζανία, δημιουργήθηκε στις 29 Ιανουαρίου 2016 από το δυτικό ήμισυ της Περιφέρειας Μπέυα ("Mbeya Region"). Η πρωτεύουσα της Περιφέρειας Σόνγκουε είναι η Βουάουα ("Vwawa").
Ιερά Αγιοταφιτική Αδελφότητα

Η Ιερά Αγιοταφιτική Αδελφότητα, έχει ως ηγούμενο τον Μακαριώτατο Πατριάρχη Ιεροσολύμων, συγκροτείται από όλους όσους ανήκουν στο Πατριαρχείο Ιεροσολύμων Μητροπολιτών, Αρχιεπισκόπων, Επισκόπων, Αρχιμανδριτών, Ιερομονάχων, Διακόνων, Μοναχών καί Δοκίμων. Συνολικός αριθμός διαβιούντων στο Κεντρικό Μοναστήρι, στα Πανίερα Προσκυνήματα και τις Ιερές Μονές, 118:

Η Α. Θ. Μακαριότης, ο Πατριάρχης κ.κ. Θεόφιλος, 

Οι Μητροπολίτες Πέτρας κ. Κορνήλιος, Ναζαρέτ κ. Κυριακός, Νεαπόλεως κ. Αμβρόσιος, Καπιτωλιάδος κ. Ησύχιος, Βόστρων κ. Τιμόθεος, Ελευθερουπόλεως κ. Χριστόδουλος, Διοκαισαρείας κ. Βενέδικτος,

Οι Αρχιεπίσκοποι Γεράσων κ. Θεοφάνης, Τιβεριάδος κ. Ἀλέξιος, Αβήλων κ. Δωρόθεος, Ιόππης κ. Δαμασκηνός, Κωνσταντίνης κ. Αρίσταρχος, Θαβωρίου κ. Μεθόδιος, Ιορδάνου κ. Θεοφύλακτος, Σεβαστείας κ. Θεοδόσιος, Λύδδης κ. Δημήτριος, Καττάρων κ. Μακάριος, Ἱεραπόλεως κ. Ισίδωρος, Ανθηδώνος κ. Νεκτάριος, Πέλλης κ. Φιλούμενος, Μητροπολίτης Ελενουπόλεως κ. Ιωακείμ, Αρχιεπίσκοπος Κυριακουπόλεως κ. Χριστοφόρος, Αρχιεπίσκοπος Μαδάβων κ. Αριστόβουλος.

Αρχιμανδρίτες:
Άνθιμος, Ιερόθεος, Ιουστίνος, Θεοδώρητος, Ιλαρίων, Τιμόθεος, Ευθύμιος, Ιννοκέντιος, Ευδόκιμος, Χρυσόστομος, Στέφανος, Ευσέβιος, Σέργιος, Φιλούμενος, Φιλόθεος, Ανανίας, Χρύσανθος, Νικόδημος, Νεκτάριος, Μόδεστος, Μελέτιος, Επιφάνιος, Δαμιανός, Στέφανος, Γαλακτίων, Ιωαννίκιος, Θεοφάνης, Κλαύδιος, Ιγνάτιος, Αρτέμιος, Ιερώνυμος, Νήφων, Πορφύριος, Αλέξιος, Παρθένιος, Αμφιλόχιος, Κάλλιστος, Ματθαίος, Κωνσταντίνος, Ραφαήλ, Βαρθολομαίος, Λεόντιος, Παΐσιος, Μακάριος, Θαδδαίος, Πολύκαρπος, Διονύσιος, Μαρτύριος. 

Ιερομόναχοι:
Χρυσόγονος, Κυριακός, Ὀνούφριος.

Αρχιδιάκονος Μάρκος. 

Ιεροδιάκονοι: Ευλόγιος, Πατρίκιος, Συμεών.
Μοναχοί: Παντελεήμων,Χερουβίμ, Νικόλαος, Θεοφάνης, Ειρήναρχος, Βησσαρίων, Σάββας,
Ἰωάσαφ, Λάζαρος, Ραφαήλ, Παΐσιος, Αχίλλιος, Χαρίτων, Ζωσιμάς, Εφραίμ, Καλλίνικος,
Δανιήλ, Χρύσανθος, Θεόκτιστος, Αβράμιος, Κλήμης, Πρόδρομος, Φιλάρετος, Νικόλαος,
Αντίοχος, Αναστάσιος, Παλλάδιος, Κύριλλος, Ιουβενάλιος, Γαβριήλ, Θεόδουλος,
Δαμασκηνός, Αθανάσιος, Ιωήλ, Κωνσταντίνος και Βασίλειος.
Νατάλια Γκορντιένκο

Η Νατάλια Γκορντιένκο (; ; γεννημένη 11 Δεκεμβρίου 1987) είναι Μολδαβή τραγουδίστρια και χορεύτρια. Μαζί με τους Αρσένιουμ και Connect-R, εκπροσώπησε τη Μολδαβία στον Διαγωνισμό Τραγουδιού της Eurovision 2006 στην Αθήνα με το τραγούδι "Loca" και τερμάτισαν στην 20η θέση. Είχε επιλεχθεί να εκπροσωπήσει ξανά τη Μολδαβία στον Διαγωνισμό Τραγουδιού της Eurovision 2020 με το τραγούδι "Prison", προτού ακυρωθεί λόγω της πανδημίας COVID-19. Ωστόσο, το TRM επέλεξε εκ νέου την καλλιτέχνιδα για να εκπροσωπήσει την χώρα στον διαγωνισμό του 2021 με το τραγούδι "Sugar" και ήρθε 13η στον τελικό.
Va, pensiero

Το «Va, pensiero» (ελλ. ελεύθερη μτφρ.: Πήγαινε σκέψη) επίσης γνωστό και ως Χορικό των Εβραίων σκλάβων (ή απλούστερα Χορικό των σκλάβων), είναι μια επωδός από την όπερα του Τζουζέπε Βέρντι, Ναμπούκο (1842). Αναπολεί την περίοδο της αιχμαλωσίας στη Βαβυλώνα, μετά την απώλεια του Πρώτου Ναού στην Ιερουσαλήμ το 586 π.Χ..

Είναι λιμπρέτο από τον Τεμιστόκλε Σολέρα ("Temistocle Solera"), εμπνευσμένο από τον Ψαλμό 137. Η όπερα μαζί με την ισχυρή της χορωδία, καθιέρωσαν τον Βέρντι ως μεγάλο συνθέτη, στην Ιταλία του 19ου αιώνα. Τα λόγια της πρώτης φράσης είναι "Va, pensiero, sull'ali dorate", που σημαίνουν «Πήγαινε σκέψη, πάνω σε χρυσωμένα φτερά».
Ούκου Σουβίστε

Ο Ούκου Σουβίστε (γεννημένος Uku Suviste στις 6 Ιουνίου 1982, Βόρου, Εσθονία) είναι Εσθονός τραγουδιστής, τραγουδοποιός, πιανίστας και παραγωγός μουσικής. Εκπροσώπησε την Εσθονία στο διαγωνισμό τραγουδιού της Eurovision 2021 στο Ρότερνταμ της Ολλανδίας. Ήταν προγραμματισμένο να γίνει ο διαγωνισμός το 2020, αλλά αναβλήθηκε λόγω της πανδημίας COVID-19.
Smart Forstars

300px|thumb|left|Το προφίλ του Smart Forstars.

Το Smart Forstars ήταν ένα πρωτότυπο αυτοκίνητο (concept car) από τη γερμανική αυτοκινητοβιομηχανία Smart. Παρουσιάστηκε στα τέλη Σεπτεμβρίου του 2012 στο Διεθνές Σαλόνι Αυτοκινήτου του Παρισιού (το οποίο διήρκησε από τις 28 Σεπτεμβρίου έως τις 14 Οκτωβρίου 2012) ως ένα 3-πορτο 2-θέσιο αμιγώς ηλεκτρικό πειραματικό μοντέλο SUC (Sport Utility Coupé), με οροφή από γυαλί και με ένα σύστημα ηλεκτροκίνησης που ήταν σχεδόν πανομοιότυπο με το σύστημα του ηλεκτροκίνητου Smart Fortwo Brabus. Το όνομα του αυτοκινήτου («για τα άστρα»), προήλθε από τη δυνατότητα των 2 επιβατών του να κοιτάζουν τον έναστρο ουρανό μέσα από τη γυάλινη οροφή του.
300px|thumb|left|Το σαλόνι του Smart Forstars.

Παράλληλα, το Forstars ήταν μία σχεδιαστική σπουδή για τα επερχόμενο (τότε) Smart Fortwo τρίτης γενιάς και Forfour δεύτερης γενιάς, με την αισθητική του και τα ελκυστικά και φωτεινά χρώματά του, μέσα και έξω, αποσκοπώντας να απευθύνεται κυρίως στο νεανικό κοινό. Τα μπροστινά φώτα του, σχήματος U, ήταν τεχνολογίας LED, ενώ και το τιμόνι του ήταν επίσης σχήματος U και οι ζάντες του ήταν μαύρες και 21 ιντσών, με ελαστικά διαστάσεων 245/35. Η ισχύς του ηλεκτροκινητήρα ήταν 82 hp (60 kW), η ροπή 135 N·m και η τελική ταχύτητα ήταν 130 χιλιόμετρα την ώρα ή 80 μίλια την ώρα. Οι μπαταρίες του μοντέλου είναι ιόντων λιθίου και χωρητικότητας 17,6 kWh.

Μάλιστα το Forstars βασίστηκε στην ίδια δομή με το επίσης πρωτότυπο Smart For-Us που είχε παρουσιαστεί τον Ιανουάριο του 2012 στο Σαλόνι Αυτοκινήτου του Ντιτρόιτ. Αν και είχε ξεκαθαριστεί εξ αρχής ότι κανένα από τα δύο μοντέλα δεν θα έφτανε αυτούσιο στην παραγωγή, ωστόσο πολλά σχεδιαστικά στοιχεία μεταφέρθηκαν στα Smart Fortwo τρίτης γενιάς και Smart Forfour δεύτερης γενιάς, που και τα δύο μάλιστα λανσαρίστηκαν την ίδια ημερομηνία, στις 22 Νοεμβρίου 2014, σε όλες τις αγορές της Ευρώπης, μεταξύ των οποίων και στην Ελλάδα.
Ντάδι Φρέιρ Πέτιρσον

Ο Ντάδι Φρέιρ Πέτιρσον (ισλανδικά: Daði Freyr Pétursson γεννηθείς το 1992), γνωστός επαγγελματικά ως Daði Freyr ή από το μονοφωνικό Daði, είναι Ισλανδός μουσικός που ζει στο Βερολίνο της Γερμανίας. Αυτός (με τη μπάντα του, Gagnamagnið) θα εκπροσωπούσε την Ισλανδία στο διαγωνισμό τραγουδιού της Eurovision 2020 με το τραγούδι "Think About Things". Ο διαγωνισμός αναβλήθηκε λόγω της πανδημίας COVID-19 και ο Ντάδι εκπροσώπησε ξανά την Ισλανδία το 2021 με το τραγούδι "10 Years". Στον τελικό ήρθε 4ος.
Gagnamagnið

Οι Gagnamagnið είναι ένα ισλανδικό συγκρότημα με επικεφαλής τον Ντάδι Φρέιρ Πέτιρσον. Το συγκρότημα θα εκπροσωπήσει την Ισλανδία στο διαγωνισμό τραγουδιού της Eurovision 2020 που θα πραγματοποιηθεί στο Ρότερνταμ της Ολλανδίας με το τραγούδι "Think About Things".
Σαιν-Ζαν-ντ'Ανζελί

Το Σαιν-Ζαν-ντ'Ανζελί (γαλλικά: Saint-Jean-d'Angély) είναι κοινότητα στη νοτιοδυτική Γαλλία, στο βορειοανατολικό τμήμα του νομού Σαράντ-Μαριτίμ στη διοικητική περιοχή Νέα Ακουιτανία. Είναι μία από τις 4 υπονομαρχίες του νομού.

Έχει πληθυσμό 6.976 κατοίκους (απογραφή του 2017) και είναι το κέντρο της ευρύτερης αστικής περιοχής με 13.240 κατοίκους.

Οι κάτοικοί του ονομάζονται Ανζεριάν.
Ευρωλίγκα ανδρών 2004-2005

Η Ευρωλίγκα ανδρών 2004-2005 ήταν η πέμπτη σεζόν της σύγχρονης εποχής της κορυφαίας ευρωπαϊκής διασυλλογικής επαγγελματικής διοργάνωσης μπάσκετ υπό την αιγίδα της Euroleague Basketball.Την σεζόν 2004–05 συμμετείχαν 24 ομάδες από 13 διαφορετικές χώρες. Το Final Four έλαβε χώρα στο στάδιο Ολιμπίσκι, στη Μόσχα της Ρωσίας, με τη Μακάμπι να επικρατεί στον μεγάλο τελικό της ισπανικής Τάου Θεράμικα με σκόρ 90–78 και έτσι να αναδεικνύεται πρωταθλήτρια Ευρώπης για δεύτερη συνεχόμενη φορά.
Ανέστης Αγγέλης

Ο Ανέστης Αγγέλης είναι Έλληνας Κτηνίατρος, πολιτικός, πρώην Βουλευτής με την Νέα Δημοκρατία και πρώην Δήμαρχος Καστοριάς.
Ο Καμορίστας

Ο Καμορίστας: (ιταλικά: Il camorrista ) είναι μια αστυνομική δραματική ταινία ιταλικής παραγωγής του 1986 σε σκηνοθεσία Τζουζέπε Τορνατόρε, η οποία είναι προσαρμογή του ομώνυμου μυθιστορήματος του Τζουζέπε Μαράτσο, βασισμένο στην αληθινή ιστορία του αφεντικού της Καμόρα Ραφαέλε Κουτόλο. Πρωταγωνιστούν οι Μπεν Γκαζάρα, Λάουρα ντελ Σολ και Λέο Τζουλιέτα.

Η ταινία επικεντρώνεται στο αφεντικό της Καμόρα γνωστό με το πακρατσούκλι "Ο Καθηγητής", ο οποίος σε διάστημα 10 ετών στη φυλακή Ποτζοριάλε της Νάπολης δημιούργησε την εγκληματική οργάνωση "Nuova Camorra Organizzata".
Μικρασιατική Χίου

Η Μικρασιατική Αθλητική Ποδοσφαιρική Ένωση Χίου, συντμημένα Μικρασιατική Α.Π.Ε. Χίου και γνωστή απλά ως Μικρασιατική Χίου είναι Ελληνικός ιστορικός ποδοσφαιρικός σύλλογος της Χίου με έδρα την ομώνυμη πόλη του νησιού. Επίσημο έτος ίδρυσης του συλλόγου είναι το 1924 και έχει χρώματα το κίτρινο και το μαύρο και έμβλημα τον δικέφαλο αετό, έχοντας ιδρυθεί από Έλληνες μικρασιάτες πρόσφυγες μετά την Μικρασιατική καταστροφή. Ανήκει στη δύναμη της Ε.Π.Σ. Χίου και αγωνίζεται στις διοργανώσεις της.

*Ιστορία του ποδοσφαίρου στη Χίο (1924-2016) SportsChios
ΦΚ Πανεβεζίς

Η ΦΚ Πανεβεζίς είναι μια λιθουανική, ποδοσφαιρική ομάδα από την Πανεβεζίς. Συμμετέχει στο Πρωτάθλημα ποδοσφαίρου Λιθουανίας. Ιδρύθηκε το 2015. 

Έδρα της ομάδας είναι το Αουκστάιτια Στάντιουμ, χωρητικότητας 4000 θεατών.
Τάκιτζι Κομπάγιασι

Ο Τάκιτζι Κομπάγιασι (小林 多喜二, Κομπάγιασι Τάκιτζι, 13 Οκτωβρίου 1903 – 20 Φεβρουαρίου 1933) ήταν Ιάπωνας συγγραφέας προλεταριακής λογοτεχνίας.
Ιμπέρια

Η Ιμπέρια (ιταλικά: "Imperia") είναι παραθαλάσσια πόλη και δήμος στη Λιγουρία, στη βόρεια Ιταλία. Αποτελεί έδρα της ομώνυμης επαρχίας. Σύμφωνα με την απογραφή του 2019, έχει πληθυσμό 42.670 κατοίκους. Η πόλη δημιουργήθηκε το 1923 από τη συνένωση των δήμων Πόρτο Μαουρίτσιο και Ονέλια με κάποια χωριά της περιοχής.
Μιχαήλ Ταμπακάκης

Ο Μιχαήλ Ταμπακάκης (Αθήνα, 10 Αυγούστου 1995) είναι Έλληνας ηθοποιός.

Έχει συμμετάσχει σε τηλεόραση, θέατρο και κινηματογράφο, καθώς και σε videoclips, έχοντας ξεχωρίσει στη σειρά "Έρωτας Μετά".

Είναι απόφοιτος του Αμερικανικού Κολεγίου Ελλάδος, ενώ έχει σπουδάσει υποκριτική στην Ανωτέρα Σχολή Δραματικής Τέχνης του Εθνικού Θεάτρου και Οικονομικά στο Πανεπιστήμιο Πειραιά.

Έχει κερδίσει το βραβείο Τέχνης του Αμερικανικού κολεγίου Ελλάδας και ήταν υποψήφιος για το βραβείο Χορν 2020.
Νίκη Ευελπίδου

Η Νίκη Ευελπίδου είναι Καθηγήτρια στο Τμήμα Γεωλογίας και Γεωπεριβάλλοντος, του Εθνικού και Καποδιστριακού Πανεπιστήμιου Αθηνών. Η έρευνα της επικεντρώνεται στη γεωμορφολογία, παράκτια γεωμορφολογία, τις μεταβολές της θαλάσσιας στάθμης, την παλαιογεωγραφία, τη μελέτη και μοντελοποίηση φυσικών κινδύνων, δίνοντας έμφαση στην αξιοποίηση των νέων τεχνολογιών και της καινοτομίας. 

Το ερευνητικό της έργο περιλαμβάνει περισσότερες από 290 δημοσιεύσεις σε συνέδρια και επιστημονικά περιοδικά και 26 συγγράμματα με τη μορφή βιβλίων ή Πανεπιστημιακών σημειώσεων. Έχει διοργανώσει 30 εκπαιδευτικά σεμινάρια ενώ έχει συμμετάσχει στη διοργάνωση 36 συνεδρίων και ημερίδων, εθνικού αλλά και διεθνούς ενδιαφέροντος.

Έχει λάβει δυο βραβεία από την Ακαδημία Αθηνών: το 2013 για την εργασία με τίτλο "Evidence of a recent rapid subsidence in the S-E Cyclades (Greece): an effect of the 1956 Amorgos earthquake?" και το 2019 για την μονογραφία της με θέμα «Μεταβολές στάθμης θάλασσας».
Ειρηνευτική διαδικασία στο Αφγανιστάν

Η Ειρηνευτική διαδικασία στο Αφγανιστάν περιλαμβάνει προτάσεις και διαπραγματεύσεις προκειμένου να τερματιστεί ο συνεχιζόμενος πόλεμος στο Αφγανιστάν. Παρόλο που έχουν γίνει σποραδικές προσπάθειες από τότε που άρχισε ο πόλεμος το 2001, οι διαπραγματεύσεις και το ειρηνευτικό κίνημα εντάθηκαν το 2018 εν μέσω συνομιλιών μεταξύ των Ταλιμπάν, που είναι η κύρια ομάδα στασιαστών που αγωνίζεται κατά της Αφγανικής κυβέρνησης και των Αμερικανικών στρατευμάτων, και των Ηνωμένων Πολιτειών, που υποστηρίζουν την Αφγανική κυβέρνηση με μία δύναμη 20.000 στρατιωτών που παραμένουν εντός της χώρας. Οι περισσότερες συνομιλίες πραγματοποιήθηκαν στην Ντόχα, την πρωτεύουσα του Κατάρ. Είναι αναμενόμενο ότι αν οι Ταλιμπάν και οι Ηνωμένες Πολιτείες φτάσουν σε αμοιβαία συμφωνία, τότε θα ακολουθήσει μια σταδιακή αποχώρηση των Αμερικανικών στρατευμάτων και η έναρξη ειρηνευτικών συνομιλιών εντός του Αφγανιστάν. Εκτός από τις Ηνωμένες Πολιτείες, και οι γειτονικές χώρες του Αφγανιστάν: το Πακιστάν, η Κίνα και η Ρωσία, συμβάλλουν στη διευκόλυνση της ειρηνευτικής διαδικασίας. 

Την 29η Φεβρουαρίου 2020, οι ΗΠΑ υπέγραψαν μια υπό όρους ειρηνευτική συμφωνία με τους Ταλιμπάν, η οποία απαιτεί την απόσυρση των ξένων στρατευμάτων εντός 14 μηνών αν οι Ταλιμπάν τηρήσουν τους όρους της συμφωνίας. Ωστόσο, την 1η Μαρτίου 2020, η Αφγανική κυβέρνηση, η οποία δεν ήταν συμβαλλόμενο μέρος στη συμφωνία, απέρριψε την έκκληση των ΗΠΑ και των Ταλιμπάν για ανταλλαγή κρατουμένων μέχρι την 10η Μαρτίου 2020, ενώ ο Πρόεδρος Γκάνι δήλωσε ότι για μια τέτοια συμφωνία θα χρειαστούν περαιτέρω διαπραγματεύσεις και ότι δεν θα αποτελέσει προϋπόθεση για τις μελλοντικές ειρηνευτικές διαπραγματεύσεις.
Βραβείο Τέμπλτον

Το Βραβείο Τέμπλτον ("Templeton Prize") είναι ετήσιο βραβείο που απονέμεται σε φυσικό πρόσωπο που βρίσκεται ακόμα στη ζωή και, κατά την εκτίμηση της κριτικής επιτροπής, «έχει συνεισφέρει εξαιρετικά στην επιβεβαίωση της πνευματικής διαστάσεως της ζωής, είτε μέσα από τη βαθιά αντίληψη, είτε μέσα από την ανακάλυψη, είτε μέσα από πρακτικά έργα». Θεσμοθετήθηκε από τον Τζων Τέμπλτον το 1972 και σήμερα (από το 1988) χρηματοδοτείται και απονέμεται από το «Ίδρυμα Τζων Τέμπλτον».

Το βραβείο απονεμόταν αρχικώς σε ανθρώπους της θρησκείας (η Μητέρα Τερέζα ήταν το πρώτο πρόσωπο που το έλαβε), αλλά από το 1980 και μετά συμπεριλαμβάνονται και άνθρωποι που εργάζονται στη σύνδεση φυσικών επιστημών και θρησκείας. Ως το 2001 το πλήρες όνομα του βραβείου ήταν «Βραβείο Τέμπλτον για την πρόοδο στη θρησκεία», ενώ από το 2002 έως το 2008 ήταν «Βραβείο Τέμπλτον για την πρόοδο στην έρευνα ή ανακαλύψεις σχετικές με πνευματικές πραγματικότητες». Χριστιανοί, Ινδουιστές, Ιουδαίοι, Βουδιστές και Μουσουλμάνοι έχουν διατελέσει μέλη της κριτικής επιτροπής και έχουν τιμηθεί με το Βραβείο.

Το χρηματικό μέρος του Βραβείου ρυθμίζεται έτσι ώστε να υπερβαίνει αυτό του κάθε Βραβείου Νόμπελ: ο Τέμπλτον είχε τη γνώμη (κατά τον "Economist") ότι «η πνευματικότητα αγνοείτο» στα Βραβεία Νόμπελ. Π.χ. το 2019 ήταν 1,28 εκατομμύριο ευρώ. Συνήθως το παρέδιδε στον βραβευμένο ο Δούκας του Εδιμβούργου σε τελετή στα Ανάκτορα του Μπάκινγκχαμ.

Η εφημερίδα "The Washington Post" έχει αποκαλέσει το Βραβείο Τέμπλτον «το υψηλότερου κύρους βραβείο που σχετίζεται με τη θρησκεία». Από την άλλη, οι αθεϊστές επιστήμονες Ρίτσαρντ Ντόκινς, Χάρρυ Κρότο και Τζέρυ Κόυν το έχουν επικρίνει επειδή «θολώνει το καλώς καθορισμένο σύνορο της θρησκείας με την επιστήμη» και επειδή απονέμεται «σε θετικούς επιστήμονες που είτε είναι οι ίδιοι θρήσκοι, είτε λένε καλά λόγια για τη θρησκεία», επιχειρήματα που αντέκρουσε ο τιμημένος με το Βραβείο (2011) Μάρτιν Ρης, που είπε ότι ο ίδιος και άλλοι αποδέκτες του είναι άθεοι και ότι οι έρευνές τους σε πεδία όπως η ψυχολογία, η εξελικτική βιολογία και τα οικονομικά δύσκολα μπορούν να θεωρηθούν ως «προαγωγή της θρησκείας».
Κούνεο

Το Κούνεο (ιταλικά: "Cuneo") είναι πόλη και δήμος στο Πεδεμόντιο, στη βόρεια Ιταλία. Έχει πληθυσμό 56.032 κατοίκους σύμφωνα με την απογραφή του 2019. Είναι έδρα της Κούνεο. Είναι κτισμένο σε υψόμετρο 550 μέτρων, σε ένα οροπέδιο στην συμβολή των ποταμών Στούρα και Γκέσο. Το οροπέδιο ανάμεσα στους δύο ποταμούς έχει σχήμα σφήνας (cuneo), που έδωσε το όνομα στη πόλη.

Το Κούνεο ιδρύθηκε το 1198, ως ελεύθερος δήμος, από πρόσφυγες μετά την καταστροφή του Μιλάνου το 1198 από τον Φρειδερίκο Μπαρμπαρόσα. Το 1259, η πόλη πέρασε στην κατοχή του οίκου της Ανζού και του Καρόλου της Ανζού. Ήταν μία από τις κυριότερες κτίσεις της Ανζού στη Βόρεια Ιταλία, μαζί με την Άλμπα. Το 1382 πέρασε στην κατοχή του Δουκάτου της Σαβοΐας. Το Κούνεο ήταν ισχυρά οχυρωμένο και άντεξε πολυάριθμες πολιορκίες από τους Γάλλους τον 16ο, 17ο και 18ο αιώνα. Οι Γάλλοι τελικά το κατέλαβαν κατά τη διάρκεια των Ναπολεόντειων Πολέμων το 1796, μέχρι το 1814. Το 1859 έγινε τμήμα της ενοποιημένης Ιταλίας. Σήμερα είναι σιδηροδρομικός κόμβος και η οικονομία του βασίζεται στη μεταποίηση τροφίμων, τη μεταλλουργία, τα διυλιστήρια και την επεξεργασία μεταξιού.

Αξιοσημείωτα κτίρια του Κούνεο είναι καθεδρικός ναός, ο οποίος κατασκευάστηκε τον 10ο αιώνα και στη συνέχεια ανακατασκευάστηκε, ο ναός του σαν Φρανσέσκο, του 1227, το δημαρχείο και το Παλάτσο Αουντιφρέντι, του 18ου αιώνα. Η πόλη εξυπηρετείται από αεροδρόμιο.
Κώστας Δράκος

Ο Κώστας Δράκος (Αθήνα, 1971) είναι Έλληνας ηθοποιός, σεναριογράφος και σκηνοθέτης.
Το μεγάλο κυνήγι των κατασκόπων

Το μεγάλο κυνήγι των κατασκόπων (γαλλικά: Le Bardouzes) είνα μια κατασκοπική κωμωδία Γαλλικής και Ιταλικής συμπαραγωγής του 1964 σε σκηνοθεσία Ζωρζ Λοτνέρ και σενάριο Μισέλ Οντάρ. Στους πρωταγωνιστικούς ρόλους είναι οι Λίνο Βεντούρα, Μιρέιγ Νταρκ και Μπερτράν Μπλιέ.

Η ταινία επικεντρώνεται γύρω από τις προσπάθειες κατασκόπων από διάφορες χώρες να πάρουν πολύτιμα 
διπλώματα ευρεσιτεχνίας από την νέα και ομόρφη χήρα ενός διεθνούς εμπόρου όπλων.
Αβραάμ Ρεκανάτι

Ο Αβραάμ Ρεκανάτι (Avraham Shmuel Rakanti (, 1888-1980) ήταν Ελληνο-Ισραηλινός πολιτικός και δημοσιογράφος. Στην Ελλάδα υπηρέτησε ως Αντιδήμαρχος Θεσσαλονίκης μεταξύ των ετών 1930 και 1933, ενώ στο Ισραήλ ήταν μέλος της Κνέσετ με το κόμμα Herut του Μεναχέμ Μπέγκιν μεταξύ 1949 και 1951.
Παντελής Πετρακάκης

Ο Παντελής Πετρακάκης (1899
-1972), του Εμμανουήλ, ήταν Έλληνας πολιτικός. Διετέλεσε δήμαρχος Θεσσαλονίκης από το 1951 ως το 1955.
Αρίστη Παγιατάκη

Η Αρίστη Παγιατάκη (1902-1975), ήταν Ελληνίδα γιατρός και πολιτικός. Εξελέγη πρώτη σε ψήφους στις δημοτικές εκλογές του 1951 και διορίστηκε δήμαρχος Θεσσαλονίκης για σύντομο χρονικό διάστημα. Έγινε έτσι η πρώτη γυναίκα δήμαρχος της Θεσσαλονίκης και η πρώτη γυναίκα δήμαρχος (διορισμένη) στην Ελλάδα μεταπολεμικά.
Κήπος του Λουξεμβούργου

Ο Κήπος του Λουξεμβούργου (γαλλικά: "Jardin du Luxembourg") είναι δημόσιος κήπος που βρίσκεται στο 6ο διαμέρισμα του Παρισιού. Δημιουργήθηκε το 1612 από τη Μαρία των Μεδίκων, χήρα του βασιλιά Ερρίκου Δ' της Γαλλίας, για τη νέα κατοικία της, το παλάτι του Λουξεμβούργου. Ο κήπος σήμερα ανήκει στη Γαλλική Γερουσία, η οποία συνεδριάζει στο παλάτι. Ο κήπος καλύπτει 23 εκτάρια και περιλαμβάνει χώρους περιπάτου με δέντρα, παρτέρια, γλυπτά και σιντριβάνια. Είναι αγαπημένος τόπος συνάντησης για τους Παριζιάνους και προσελκύει επισκέπτες από όλο τον κόσμο.
Citroën E-Méhari

Το Citroën E-Méhari ήταν ένα ηλεκτροκίνητο αυτοκίνητο, τύπου compact SUV εκτός δρόμου, που κατασκευάστηκε από τη γαλλική αυτοκινητοβιομηχανία Citroën από τον Μάρτιο του 2016 έως τον Ιανουάριο του 2019. Το μοντέλο παρουσιάστηκε για πρώτη φορά επίσημα στις 7 Δεκεμβρίου 2015 και μπήκε στην παραγωγή τον Μάρτιο του 2016, μαζί με την παρουσίασή του στο ευρύ κοινό στο Σαλόνι Αυτοκινήτου της Γενεύης. Για 3 έτη, παρήχθη σε περιορισμένα αντίτυπα και σε συνεργασία με τη γαλλική εταιρεία παραγωγής ηλεκτρικών αυτοκινήτων Bolloré. Μάλιστα βασίστηκε στο επίσης γαλλικό Bolloré Bluesummer, ενώ προωθήθηκε επίσημα ως ο ιδεολογικός απόγονος του Citroën Méhari του 1968 - 1987.
Έρικ Μεταξάς

Ο Έρικ Μεταξάς ("Eric Metaxas", γενν. 27 Ιουνίου 1963) είναι Αμερικανός συγγραφέας, ομιλητής και ραδιοφωνικός παραγωγός, με γερμανική και ελληνική καταγωγή. Είναι γνωστός ιδίως για τρεις βιογραφίες που έγραψε, αυτές των Γουίλιαμ Γουίλμπερφορς, Ντίτριχ Μπονχέφερ και Μαρτίνου Λούθηρου. Το έργο του ωστόσο απλώνεται σε πολύ ευρύτερη θεματική, καθώς έχει γράψει χιουμοριστικά κείμενα, παιδικά βιβλία και διαλόγους για τις "ΚηποΦατσούλες". Δημιούργησε και παρουσιάζει τη σειρά εκδηλώσεων στη Νέα Υόρκη υπό τον γενικό τίτλο «Ο Σωκράτης στην πόλη: Συζητήσεις στην εξετασμένη ζωή». Επίσης παρουσιάζει το ραδιοφωνικό πρόγραμμα "The Eric Metaxas Show"
Πολυρρήνια

thumb|250px|Η ακρόπολη της Πολυρρήνιας
Η Πολυρρήνια ήταν αρχαία πόλη στη βορειοδυτική Κρήτη, περίπου 6 χιλιόμετρα νότια από το Καστέλλι Κισσάμου. Η πόλη άκμασε από τα αρχαία μέχρι τα ρωμαϊκά χρόνια και η επικράτειά της καταλάμβανε το δυτικό άκρο της Κρήτης. Το επίνειό της ήταν η Κίσσαμος. Η ακρόπολη της Πολυρρήνιας βρισκόταν στο ύψωμα πάνω από το χωριό Απάνω Παλαιόκαστρο, σε απότομο λόφο ύψους 418 μέτρων. Ο λόφος προσφέρει απρόσκοπτη θέα και φυσική οχύρωση, η οποία ενισχύθηκε με τείχος κατά τους ελληνιστικούς χρόνους.
Σταύρος Καπλανίδης

Ο Σταύρος Καπλανίδης ήταν σημαντικός Έλληνας σκηνοθέτης.

Αφού πήγε στη Γαλλία και σπούδασε κινηματογράφο, και εργάστηκε στο Παρίσι μέχρι το 1975, επέστρεψε στην Ελλάδα. Εργάστηκε αρχικά ως βοηθός σκηνοθέτη, και αργότερα σκηνοθέτησε ο ίδιος έργα και βραβεύτηκε με το Βραβείο κοινού στο 9ο Φεστιβάλ ντοκιμαντέρ Θεσσαλονίκης το 2007. Διετέλεσε μέλος του Δ.Σ. της Εταιρείας Ελλήνων Σκηνοθετών, του Γνωμοδοτικού Συμβουλίου Κινηματογραφίας του YΠΠO και του Δ.Σ. του Ελληνικού Κέντρου Κινηματογράφου. Πέθανε από καρκίνο.
Άντρια

Η Άντρια (ιταλικά: "Andria") είναι πόλη και δήμος στην Απουλία, στη νότια Ιταλία. Είναι μία από τις πρωτεύουσες της επαρχίας Μπαρλέττα-Άντρια-Τράνι. Ο πληθυσμός της υπολογίζεται για το 2019 σε 99.402 κατοίκους, γεγονός που την κατατάσσει ως τον τέταρτο πολυπληθέστερο δήμο της Απουλίας, μετά το Μπάρι, τον Τάραντα και τη Φότζα.

Η Άντρια απέκτησε καθεστώς πόλης το 1046 από τον Πετρόνιο του Τράνι, τον πρώτο Νορμανδό κόμη της Άντρια. Επίσης ήταν αγαπημένος τόπος διαμονής του αυτοκράτορα Φρειδερίκου Β΄, ο οποίος έκτισε τον 13ο αιώνα περίπου 15 χιλιόμετρα νότια από την πόλη το Καστέλ ντελ Μόντε, με το χαρακτηριστικό οκτάγωνο σχήμα του. Το Καστέλ ντελ Μόντε αποτελεί από το 1996 μνημείο παγκόσμιας κληρονομιάς της UNESCO.

Άλλα αξιοθέατα στην πόλη περιλαμβάνουν τον καθεδρικό ναό, του 12ου αιώνα, το δουκικό παλάτι και τους μεσαιωνικούς ναούς Σαν Ντομένικο, Σαν Αγκουστίνο, Σαν Φρανσέσκο και Σαν Νίκολα ντι Μύρα.
Μάρκος Ακτώριος Νάσων

Ο Μάρκος Ακτώριος Νάσων (λατιν. "Marcus Actorius Naso") ήταν Ρωμαίος ιστορικός συγγραφέας, το όνομα του οποίου όμως είναι γνωστό μόνο από δευτερογενείς πηγές. Φέρεται ότι συνέγραψε βιογραφία του Ιουλίου Καίσαρα, στην εποχή του οποίου έζησε, ή μία ιστορία της ίδιας εποχής, που μνημονεύεται από τον Σουητώνιο. Από τον τρόπο με τον οποίο αναφέρεται ο Σουητώνιος στον Ακτώριο, φαίνεται ακριβώς ότι ο Ακτώριος ήταν σύγχρονος του Ιουλίου Καίσαρα.

Παρά το ότι τα έργα του έχουν χαθεί και τα δεδομένα είναι ελάχιστα, φαίνεται πιθανό ότι ο Μάρκος Ακτώριος Νάσων ήταν επικριτής του Καίσαρα.
Χαβιέρ Εστράδα Φερνάντεθ

Ο Χαβιέρ Εστράδα Φερνάντεθ (ισπανικά:"Xavier Estrada Fernández", γενν. στις 27 Ιανουαρίου 1976) είναι Ισπανός επαγγελματίας διαιτητής ποδοσφαίρου. Είναι πλήρης διεθνής για τη FIFA από το 2011.
Η Μεγάλη Στρατιά των Αφανών Ηρώων

Η Μεγάλη Στρατιά των Αφανών Ηρώων (γαλλικά: L'armée des ombres), γνωστό και ως Ο Στρατός των Σκιών, είναι μια δραματική πολεμική ταινία Γαλλικής παραγωγής 1969 σε σενάριο και σκηνοθεσία του Ζαν-Πιέρ Μελβίλ βασισμένη στο ομώνυμο βιβλίο του 1943 του Τζοζέφ Κεσέλ, το οποίο περιγράφει τις εμπειρίες του συγγραφέα όταν ήταν μέλος της Γαλλικής Αντίστασης κατά τον δεύτερο παγκόσμιο πόλεμο. Πρωταγωνιστούν οι Λίνο Βεντούρα, Σιμόν Σινιορέ και Πολ Μωρίς.

Η ταινία περιστρέφεται γύρω από μια μικρή ομάδα Αγωνιστών της Γαλλικής Αντίστασης, καθώς κινούνται ανάμεσα σε ασφαλή κρυσφηγέτα, δουλεύουν με τους συμμάχους, σκοτώνουν πληροφοριοδότες και προσπαθούν να αποφύγουν τη σύλληψη και την εκτέλεση τους που ξέρουν ότι είναι η πιο πιθανή τύχη τους. Ενώ απεικονίζει τους χαρακτήρες της ως ήρωες, η ταινία παρουσιάζει μια ζοφερή, απροβλημάτιστη άποψη της Αντίστασης.
Μάγδα Τσαγγάνη

Η Μάγδα Τσαγγάνη (1951) είναι Ελληνίδα ηθοποιός.
ΑΣΚ ΚΣ Σιάρκα Ταρνόμπζεγκ

Η ΑΣΚ ΚΣ Σιάρκα Ταρνόμπζεγκ ("ASK KS Siarka Tarnobrzeg") είναι πολωνικός επαγγελματικός σύλλογος καλαθοσφαίρισης, που ιδρύθηκε το 1962 και εδρεύει στο Ταρνόμπζεγκ.
Άλφρεντ Μολίνα

Ο Άλφρεντ Μολίνα ("Alfred Molina", γενν. 24 Μαΐου 1953) είναι Αγγλοαμερικανός ηθοποιός. Είναι γνωστός για τους ρόλους του σε ταινίες όπως "Ο Ιντιάνα Τζόουνς και οι κυνηγοί της Χαμένης Κιβωτού" (1981), "Τεντώστε τ' αυτιά σας" (1987), "Μάβερικ" (1994), "Θανάσιμο είδος" (1995), "Chocolat" (2000), "Φρίντα" (2002), "Spider-Man 2" (2004) και "Κώδικας Ντα Βίντσι" (2006). Επίσης έχει δώσει τη φωνή του σε ήρωες των ταινιών "Rango" (2011), "Μπαμπούλες Πανεπιστημίου" (2013), "Ψυχρά κι Ανάποδα ΙΙ" (2019) και άλλων.
Ζεβεδαίος

H [[Αγία Σαλώμη]] και ο Ζεβεδαίος με τα δύο παιδιά τους, τον [[Απόστολος Ιάκωβος|Ιάκωβο]] και τον [[Ιωάννης ο Ευαγγελιστής|Ιωάννη]]. Απο τον Χανς βον Κούλμπαχ.
Ο Ζεβεδαίος (, ) είναι πρόσωπο της Καινής Διαθήκης. Δεν γνωρίζουμε πολλά για την ζωή του παρά μόνο το γεγονός ότι ήταν ο πατέρας των Αποστόλων Ιωάννη και Ιακώβου. Το όνομά του προέρχεται από την Εβραϊκή λέξη "ζέμπεντ" ("zabad") που σημαίνει δώρο και εννοεί δώρο του Γιαχβέ.
Ζωρζ Εζέν Οσμάν

Ο Ζωρζ Εζέν Οσμάν (γαλλικά: Georges-Eugène Haussmann), γνωστός ως βαρόνος Οσμάν, (27 Μαρτίου 1809 - 11 Ιανουαρίου 1891), ήταν Γάλλος ανώτατος διοικητικός υπάλληλος που υπηρέτησε ως νομάρχης του Σηκουάνα από το 1853 έως το 1870 κατά τη διάρκεια της Δεύτερης γαλλικής αυτοκρατορίας. Ο αυτοκράτορας Ναπολέοντας Γ' τον επέλεξε για να πραγματοποιήσει ένα μαζικό πρόγραμμα αστικής ανανέωσης και δημιουργίας νέων λεωφόρων, πάρκων και δημοσίων έργων στο Παρίσι που συνήθως αναφέρεται ως μετασχηματισμός του Παρισιού κατά τη Δεύτερη Αυτοκρατορία. Οι κριτικές και έντονες αντιδράσεις τον ανάγκασαν το 1870 σε παραίτηση για υπερβολές, αλλά το όραμά του για την πόλη εξακολουθεί να κυριαρχεί στο κεντρικό Παρίσι.
Περιφέρεια Μικολαγίβ

Η Περιφέρεια Μικολαγίβ (, Μικολάγιβσκα ομπλάστ, ) είναι περιφέρεια (ομπλάστ) της νοτιοδυτικής Ουκρανίας, που βρίσκεται κατά μήκος της βόρειας ακτής της Μαύρης Θάλασσας. Το διοικητικό κέντρο είναι η πόλη της Μικολάιβ.

Η περιφέρεια έχει έκταση 24.585 τ.χλμ. Το μήκος της ακτογραμμής (ακτές και εκβολές ποταμών) φτάνει τα 60 χιλιόμετρα. Η περιφέρεια έχει οκτώ λιμάνια.

Η Μικολάιβ, το διοικητικό κέντρο της περιφέρειας, είναι η ένατο μεγαλύτερη πόλη στην Ουκρανία.

Στο ιστορικό και αρχαιολογικό χώρο "Όλβια", στο χωριό Παρουτίνο, διατηρήθηκαν θραύσματα πλακιδίων, εργαστήρια, ταφές (κρύπτες του ανάχωματου Δία) και ο ναός του Απόλλωνα.
Ανρί Ντεκουέν

Ο Ανρί Ντεκουέν (γαλλικά: Henri Decoin (18 Μαρτίου 1890 - 4 Ιουλίου 1969) ήταν Γάλλος σκηνοθέτης και
σεναριογράφος, ο οποίος σκηνοθέτησε περισσότερες από 50 ταινίες μεταξύ 1933 και 1964. Ήταν επίσης κολυμβητής που κέρδισε τον εθνικό τίτλο το 1911 και κατείχε το εθνικό ρεκόρ στα 500 m freestyle. Συμμετείχε στο 400 μέτρα freestyle στους θερινούς Ολυμπιακούς του 1908 και στο
τουρνουά υδατοσφαίρισης στους θερινούς Ολυμπιακούς του 1912.
Η Έριδα περί την Θεία Ευχαριστία

Η Έριδα περί την Θεία Ευχαριστία ("", εν συντομία "Disputa"), είναι ένας πίνακας του ιταλού αναγεννησιακού καλλιτέχνη Ραφαήλ. Δημιουργήθηκε μεταξύ των ετών 1509 και 1510 ως πρώτο μέρος της συμβολής του Ραφαήλ στην διακόσμηση με τοιχογραφίες των δωματίων που είναι σήμερα γνωστά ως «Αίθουσες του Ραφαήλ» ("Stanze di Raffaello") στο Αποστολικό Παλάτι του Βατικανού. Εκείνη την εποχή, το δωμάτιο αυτό ήταν γνωστό ως "Stanza della Segnatura", και ήταν η ιδιωτική παπική βιβλιοθήκη, όπου συνερχόταν το ανώτατο παπικό δικαστήριο.
Παρθένα Χοροζίδου

Η Παρθένα Χοροζίδου (Καβάλα, 22 Οκτωβρίου 1979) είναι Ελληνίδα ηθοποιός.
La Repubblica

Η La Repubblica είναι μια ημερήσια ιταλική εφημερίδα που χαρακτηρίζεται από μέτριες αριστερές απόψεις και ανταγωνίζεται σε κυκλοφορία την Corriere della Sera, η οποία είναι η δημοφιλέστερη στην Ιταλία.

Η εφημερίδα ιδρύθηκε το 1976 από ανθρώπους που συνδέονταν με την εβδομαδιαία L'Espresso και τους εκδότες Carlo Caracciolo και Eugenio Scalfari. Η La Republica δημιουργήθηκε ως μια σοσιαλιστική εφημερίδα, επικεντρωμένη στους αριστερούς φιλελεύθερους και υποστηρικτές του Ιταλικού Κομμουνιστικού Κόμματος. Η αρχική της μορφή ήταν 20 σελίδες ειδήσεων και αναλυτικών άρθρων, τα οποία σκόπιμα δεν είχαν τμήματα για τον αθλητισμό και τις επιχειρήσεις.

Η εφημερίδα ανήκει στον όμιλο μέσων ενημέρωσης Gruppo Editorials L'Espresso που περιλαμβάνει επί του παρόντος το ραδιόφωνο και την τηλεόραση της La Repubblica.

Ο αρχισυντάκτης της εφημερίδας είναι ο Βιτόριο Τζουκόνι, ο οποίος προηγουμένως εργάστηκε ως ανταποκριτής στην Μόσχα για την Corriere della Sera. Από τον Δεκέμβριο του 2008, η κυκλοφορία της εφημερίδας ξεπέρασε τα 556.000 αντίτυπα.
Κλοντ Σοτέ

Ο Κλοντ Σοτέ (γαλλικά: Claude Sautet) (23 Φεβρουαρίου 1924 - 22 Ιουλίου 2000) ήταν Γάλλος σκηνοθέτης και σεναριογράφος.
Βερμπάνια

Η Βερμπάνια (ιταλικά: "Verbania") είναι πόλη και δήμος στο Πεδεμόντιο, στη βόρεια Ιταλία. Έχει πληθυσμό 30.483 κατοίκους σύμφωνα με την απογραφή του 2019. Είναι έδρα της επαρχίας Βερμπάνο-Κούζιο-Όσολα. Η πόλη δημιουργήθηκε το 1939 από την ένωση των πόλεων Ίτρα και Παλάντσα.

Η Βερμπάνια είναι κτισμένη στις δυτικές όχθες της λίμνης Ματζόρε. Διαθέτει βοτανικό κήπο. Άλλα αξιοθέατα περιλαμβάνουν τους ναού του Σαν Σεκόντο και Μαντόνα ντι Καμπανία, αφότεροι του 16ου αιώνα, και το Παλάτσο Ντουνιάνι, το οποίο στεγάζει μουσείο.
Εθνική Τυνησίας U20 (ποδόσφαιρο ανδρών)

Η Εθνική Τυνησίας U20 (ποδόσφαιρο ανδρών) είναι η εθνική ποδοσφαιρική ομάδα του Τυνησίαυ για ποδοσφαιριστές κάτω των 20 ετών. Ελέγχεται από την Ομοσπονδία Ποδοσφαίρου της Τυνησίας (FTF). Συμμετέχει στο Παγκόσμιο Κύπελλο ποδοσφαίρου κάτω των 20 ετών και στο African U-20 Championship. Στο African U-20 Championship έχει 6 συμμετοχές στην τελική φάσητο. Στο Παγκόσμιο κύπελλο έχει 2 συμμετοχές (1977, 1985).
Μαλτέζικο σκούντο

Το Μαλτέζικο σκούντο ήταν το επίσημο νόμισμα του Κυρίαρχου Στρατιωτικού Τάγματος της Μάλτας, υπό την κυριαρχία του Τάγματος της Μάλτας, η οποία έληξε το 1798. Διαιρείτο σε 12 "τάρι", και κάθε τάρι διαιρείται σε 20 "γκράνι". Είναι συνδεδεμένο με το Ευρώ.
Σημείο G

Σημείο G, γνωστό και ως σημείο του Γκραίφενμπεργκ (από το επώνυμο του γερμανού γυναικολόγου Ερνστ Γκραίφενμπεργκ), χαρακτηρίζεται μια ερωτογενής περιοχή του κόλπου, η οποία, όταν διεγείρεται, μπορεί να οδηγήσει σε ισχυρή σεξουαλική διέγερση, ισχυρούς οργασμούς και πιθανότητα γυναικείας εκσπερμάτισης.

Η ύπαρξη του σημείου G δεν έχει αποδειχθεί. Ενώ το σημείο G έχει μελετηθεί από τη δεκαετία του 1940, εξακολουθεί να υπάρχει διαφωνία πάνω στην ύπαρξη του ως διακριτή δομή εντός του ανθρώπινου σώματος. Επίσης υπάρχει διαφωνία σχετικά με τον ορισμό και την θέση του σημείου. Το σημείο G μπορεί να είναι απλώς μια επέκταση της κλειτορίδας. Το σημείο G μαζί με την κλειτορίδα μπορεί να ευθύνονται για τους οργασμούς που γίνονται αισθητοί στον κόλπο. Σεξολόγοι και άλλοι ερευνητές ανησυχούν για το γεγονός ότι οι γυναίκες μπορεί να θεωρήσουν ότι είναι δυσλειτουργικές εφόσον δεν βιώνουν διέγερση του σημείου G τους, ενώ σημειώνουν ότι η απουσία διέγερσης του σημείου είναι φυσιολογική.